钦定古今图书集成/明伦汇编/官常典/第651卷 > 《赠房卢氏琯》王维
## 钦定古今图书集成/明伦汇编/官常典/第651卷 > 《赠房卢氏琯》王维

达人无不可，忘己爱苍生。岂复少十室，《弦歌》在两楹。
浮人日已归，但坐事农耕。桑榆郁相望，邑里多鸡鸣。
秋山一何净，苍翠临寒城。视事兼偃卧，对书不簪缨。
萧条人吏疏，鸟雀下空庭。鄙夫心所向，晚节异平生。
将从海岳居，守静解天刑。或可累安邑，茅茨君试营。